SET ลุ้นรีบาวด์ เผย 15 หุ้นตัว TOP ปี 2018!
ดัชนีหุ้นไทย (SET) วันนี้มีโอกาสรีบาวด์หลังวานนี้ปรับตัวลงแรงจากการปรับสถานะของนักลงทุนในตลาดซื้อขายล่วงหน้า อย่างไรก็ตาม ระหว่างวันอาจมีแรงขายทำกำไรระยะสั้น จึงแนะนำเป็น "ถือ" หรือเข้าซื้อในหุ้นที่มีข่าวหรือปัจจัยเฉพาะตัว
30 ธ.ค. 2560

ข่าวหุ้นธุรกิจออนไลน์ รายงาน เช้านี้ ณ เวลา 9.35 น. ค่าเงินบาทอยู่ที่ 32.68 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้นในช่วงเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดดีดตัวขึ้นทำนิวไฮเมื่อคืน ขานรับข้อมูลเศรษฐกิจที่สดใสของสหรัฐ
นักวิเคราะห์มองดัชนีหุ้นไทย (SET) วันนี้มีโอกาสรีบาวด์หลังวานนี้ปรับตัวลงแรงจากการปรับสถานะของนักลงทุนในตลาดซื้อขายล่วงหน้า อย่างไรก็ตาม ระหว่างวันอาจมีแรงขายทำกำไรระยะสั้น จึงแนะนำเป็น “ถือ” หรือเข้าซื้อในหุ้นที่มีข่าวหรือปัจจัยเฉพาะตัว หุ้นเด่นเลือก TK, THANI, TPIPP, DELTA, SYNEX, BCH, CMO, TMB, BBL, PTTGC, IRPC, MINT, AAV, ANAN, ORI, LPN, STEC, CK, VGI, PLANB, AH และ AGE
 
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ เปิดเผยถงึงตลาดหุ้นไทยเช้านี้ (29 ธ.ค.) คาดว่าจะรีบาวด์ขึ้นหลังจากที่เมื่อวานนี้ได้ปรับตัวลงแรง อันเป็นผลจากการปรับสถานะของนักลงทุนในตลาดซื้อขายล่วงหน้า ซึ่งวันนี้ได้หมดไปแล้ว อีกทั้งค่าเงินดอลลาร์สหรัฐฯก็อ่อนค่าทำระดับใหม่ในรอบ 3 เดือน ซึ่งเป็นการช่วยกระตุ้นการลงทุนใน Emerging Market
ด้านตลาดหุ้นในภูมิภาคเอเชียเช้านี้ส่วนใหญ่จะบวกเล็กน้อย พร้อมให้ติดตามตัวเลข PMI ทั้งภาคการผลิต และภาคบริการของจีน ที่จะออกมาในสัปดาห์นี้ และให้ติดตามตัวเลขเศรษฐกิจของไทยที่ธนาคารแห่งประเทศไทย (ธปท.) จะประกาศออกมาในวันนี้ด้วย พร้อมให้แนวรับ 1,740 ถัดไป 1,735 – 1,730 จุด ส่วนแนวต้าน 1,75 0- 1,752 จุด
บล.เคทีบี (ประเทศไทย) ระบุในบทวิเคราะห์ (29 ธ.ค.) ด้านกลยุทธการลงทุน ด้วยมุมมองที่ว่าตลาดในวันนี้มีโอกาสที่จะเจอแรงขายทำกำไร ในระยะสั้น จึงแนะนำเป็น “ถือ” หรือเข้าซื้อหุ้นที่นักลงทุนเข้ามาลงทุนจากข่าวหรือปัจจัยเฉพาะตัว  โดยหุ้นขนาดใหญ่ที่ติด most active และตลาดยังให้ความสนใจต่อเนื่อง ได้แก่ BANPU, DTAC, BJC โดยหุ้นที่มีโอกาสจะเจอแรงขายได้แก่ (-) KTB จากความเสี่ยงเรื่องที่ AQ แจ้งงดขายทอดตลาดที่ดินหลักประกัน 4.3 พันไร่
หุ้นแนะนำเชิงกลยุทธ์ประจำวัน : สำหรับหุ้นที่เคาดว่าอาจได้รับความสนใจจากนักลงทุนในวันนี้ อาทิ  TK, THANI, TPIPP, DELTA หุ้นแนะนำทางเทคนิค: SYNEX, BCH, CMO
บล.แอพเพิล เวลธ์ ระบุในบทวิเคราะห์ (29 ธ.ค.) ประเมินแนวรับ 1,730 จุด แนวต้าน 1,750 จุด แนะนำ ทยอยซื้อหุ้นพื้นฐานที่คาดว่าผลการดำเนินงานจะออกมาโดดเด่นในปีหน้า ได้แก่ TMB, BBL, PTTGC, IRPC, MINT, AAV, ANAN, ORI, LPN, STEC, CK, VGI, PLANB, AH และ AGE